**ΑΠΟΣΠΑΣΜΑ**

# Από το πρακτικό της αριθμ. 23ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **238**

**Λήψη απόφασης για υπογραφή συμφωνητικού υπαγωγής της διαφοράς σε διαμεσολάβηση , διεξαγωγής της διαδικασίας της διαμεσολάβησης , υπογραφή του ιδιωτικού συμφωνητικού επίλυσης της διαφοράς και υπογραφή του πρακτικού της διαμεσολάβησης , στην υπόθεση του Δήμου Λεβαδέων κατά του Μίχου Δημητρίου του Αθανασίου.**

Στη Λιβαδειά σήμερα 08η Ιουλίου 2024 ημέρα Δευτέρα και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 13278/04-07-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1. Μίχας Δημήτριος

2. Τουμαράς Βασίλειος 2.Ταγκαλέγκας Ιωάννης

3. Αγνιάδης Παναγιώτης Αν και είχαν νόμιμα προσκληθεί

4. Τζουβάρας Νικόλαος (αν/κό μέλος κ. Καλλιαντάση Χρήστου)

5. Τόλιας Δημήτριος (αν/κό μέλος κ. Παπαβασιλείου Αικατερίνη)

Στη συνεδρίαση παραβρέθηκε και ο κύριος Αρκουμάνης Πέτρος - Δημοτικός Σύμβουλος Μειοψηφίας της Δημοτικής Παράταξης ΛΑΪΚΗ ΣΥΣΠΕΙΡΩΣΗ, δυνάμει της 6/2024 Απόφασης του Δημοτικού Συμβουλίου.

Ο Πρόεδρος της Δημοτικής Επιτροπής εισηγούμενος το 6ο θέμα της ημερήσιας διάταξης έθεσε υπόψη των μελών το υπ΄αριθμ. 12443/25-06-2024 έγγραφο του Τμ. Προϋπολογισμού Λογιστηρίου & Προμηθειών του Δήμου Λεβαδέων στο οποίο αναφέρονται:

*Με την με αριθμ 202/4-6-2024 απόφασή της, η Δημοτική Επιτροπή του Δήμου Λεβαδέων αποφάσισε την άσκηση διεκδικητικής αγωγής ενώπιον του Μονομελούς Πρωτοδικείου Λιβαδειάς κατά του Μίχου Δημητρίου του Αθανασίου, με το αυτό περιεχόμενο που αναφέρεται αναλυτικά στην προαναφερόμενη απόφαση.*

*Η αγωγή κατατέθηκε στο Μονομελές Πρωτοδικείο Λιβαδειάς στις 18-6-2024 και κοινοποιήθηκε στον αντίδικο, Μίχο Δημήτριο, στις 25-6-2024 με την με αρ. 4188 έκθεση επίδοσης της δικαστικής επιμελήτριας της Περιφέρειας του Εφετείου Λαμίας, διορισμένη στο Πρωτοδικείο Λιβαδειάς, Παρασκευής Νικ. Τζανοπούλου.*

*Επειδή μετά την κοινοποίηση της αγωγής διαφαίνεται ότι η επίλυση της διαφοράς που έχει προκύψει μπορεί να πραγματοποιηθεί με πρακτικό διαμεσολάβησης.*

*Καλείται η Δημοτική Επιτροπή να αποφασίσει να δώσει εντολή στον Δήμαρχο να υπογράψει συμφωνητικό υπαγωγής της διαφοράς σε διαμεσολάβηση, διεξαγωγής της διαδικασίας της διαμεσολάβησης, υπογραφή του ιδιωτικού συμφωνητικού επίλυσης της διαφοράς και υπογραφή του πρακτικού της διαμεσολάβησης, στην υπόθεση του Δήμου Λεβαδέων κατά του Μίχου Δημητρίου του Αθανασίου, προς όφελος των συμφερόντων του Δήμου και χωρίς να απωλέσει δικαιώματα του.*

*Στη συνέχεια ο Πρόεδρος κάλεσε τα μέλη να αποφασίσουν σχετικά.*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το άρθρο 14 παρ.1 του Ν. 4625/19 καθώς και την παρ. 1 του άρθρου 203 του Ν. 4555/18

- Την αριθμ. 286/2023 Απόφαση Δημοτικού Συμβουλίου (ΑΔΑ:9603ΩΛΗ-5ΤΤ) όπου ψηφίστηκε ο προϋπολογισμός οικονομικού έτους 2024 του Δήμου Λεβαδέων και εγκρίθηκε με την αριθμ.πρωτ.6696/24-1-2024 (ΑΔΑ:ΨΥ4ΧΟΡ10-Σ0Π) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-.Την 202/04-06-2024 απόφασή της

-Την από 18-06-2024 αγωγή στο Μονομελές Πρωτοδικείο Λιβαδειάς

- Το με αρ. πρωτ. 13252/04-07-2024 έγγραφο του Γραφείου Δημάρχου του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εξουσιοδοτεί τον Δήμαρχο Λεβαδέων κ. Καραμάνη Δημήτριο του Κωνσταντίνου να υπογράψει συμφωνητικό υπαγωγής της διαφοράς σε διαμεσολάβηση, διεξαγωγής της διαδικασίας της διαμεσολάβησης, υπογραφή του ιδιωτικού συμφωνητικού επίλυσης της διαφοράς και υπογραφή του πρακτικού της διαμεσολάβησης, στην υπόθεση του Δήμου Λεβαδέων κατά του Μίχου Δημητρίου του Αθανασίου, προς όφελος των συμφερόντων του Δήμου και χωρίς να απωλέσει δικαιώματα του.

. **Η παρούσα απόφαση πήρε αριθμό 238/2024.**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Τζουβάρας Νικόλαος

4. Τόλιας Δημήτριος

.

ΠΙΣΤΟ ΑΠΟΣΠΑΣΜΑ

Λιβαδειά 09 -07-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ